24/04/2014 | Administración LocalMunicipal
Ferrol
Urbanismo. Inspección e Disciplina
Notificación a dona Luísa Luaces Vázquez expediente ER 10/13, Atocha 61

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 27.03.2014 de resolución do expediente ruína ER 10/13, xa que se ignora o lugar e o medio, procédese á súa práctica mediante anuncio no taboleiro de edictos do concello do último domicilio coñecido e no Boletín Oficial da Provincia para coñecemento dos interesados. “PRIMEIRO.- Declarar a ruína técnica do inmoble sito na rúa Atocha núm.61 ordenando a súa demolición, para o que deberán achegar o preceptivo proxecto de demolición no improrrogable prazo de 20 días dende a notificación da presente resolución. SEGUNDO.- Apercibir aos propietarios do inmoble Mª Nieves, Fernando, Mª Beatriz e Marta Prego García (baixo), a Luisa Luaces Vázquez (1º) e a Santiago e Purificación Novo Sánchez (2º e baixo cuberta) que no suposto de que non acheguen o proxecto de demolición do inmoble sito na rúa Atocha núm.61 no prazo indicado, procederase á execución subsidiaria ou á forzosa, mediante a imposición de multas coercitivas de 300 a 6000 euros, reiterables até lograr a execución das actuacións ordenadas. TERCEIRO.- Advertir á propiedade que de non executar voluntariamente o ordenado, o importe resultante dos traballos de execución subsidiaria, así como os relativos aos danos e prexuízos ocasionados e que traian causa daqueles, serán esixidos logo de taxación por vía de constrinximento. CUARTO.- Solicitar ao Rexistro da Propiedade a práctica da anotación marxinal da resolución do presente expediente ER 10/13 de acordo co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. (Ref. Catastral: 1449507NJ6115S).” Contra esta resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez